ไทยพบผู้ติดเชื้อ “โควิด” รวดเดียว 10 ราย มาจากตปท. ดันยอดป่วยสะสม 3,490 คน
"ศบค." เผยไทยพบผู้ติดเชื้อ “โควิด” รวดเดียว 10 ราย มาจากตปท. ดันยอดป่วยสะสม 3,490 คน
"ศบค." เผยไทยพบผู้ติดเชื้อ “โควิด” รวดเดียว 10 ราย มาจากตปท. ดันยอดป่วยสะสม 3,490 คน
16 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 16 ก.ย.63 เมื่อเวลา 11.00 น. ระบุว่า พบผู้ป่วยยืนยันติดเชื้อรายใหม่ 10 ราย เดินทางมาจากต่างประเทศ และเข้าพักในสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดอยู่ที่ 3,490 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 552 ราย มีผู้ป่วยที่รักษาหายเพิ่ม 1 ราย รวมรักษาหายแล้วอยู่ที่ 3,316 ราย ยังรักษาตัวอยู่ในโรงพยาบาล 116 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 58 ราย
สำหรับผู้ติดเชื้อรายใหม่ เป็นผู้ที่เดินทางมาจากอินเดีย 2 ราย เป็นหญิงไทย อายุ 1 ปี และ 27 ปี เป็นแม่ลูก ถึงไทยวันที่ 31 ส.ค. เที่ยวบินเดียวกับผู้ป่วยยืนยันก่อนหน้า 1 ราย เข้าพัก State Quarantine ใน จ.ชลบุรี วันที่ 14 ก.ย. ผลตรวจพบเชื้อ ทั้ง 2 ราย ไม่มีอาการ
อินโดนีเซีย 2 ราย เป็นชายไทย อายุ 37 และ 47 ปี เดินทางถึงไทย วันที่ 3 ก.ย. เข้าพัก State Quarantine ในกรุงเทพมหานคร วันที่ 14 ก.ย. ผลตรวจพบเชื้อ w,j,uvkdki
เมียนมา 1 ราย เป็นหญิงสัญชาติเมียนมา อายุ 42 ปี อาชีพพนักงานบริษัท ถึงไทยวันที่ 9 ก.ย. เข้าพัก Alternative State Quarantine (ASQ) ในกรุงเทพมหานคร และตรวจหาเชื้อในวันที่ 13 ก.ย. ผลตรวจพบเชื้อ ไม่มีอาการ
เอธิโอเปีย 1 ราย เป็นหญิงสัญชาติเอธิโอเปีย อายุ 19 ปี อาชีพลูกเรือสายการบินแห่งหนึ่งของเอธิโอเปีย ถึงไทยวันที่ 11 ก.ย. เข้าพัก Alternative State Quarantine (ASQ) ใน จ.สมุทรปราการ วันที่ 14 ก.ย. ผลตรวจพบเชื้อ ไม่มีอาการ
และเยเมน 4 ราย เป็นนักศึกษาชายไทย จำนวน 3 ราย อายุ 24 , 25 และ 31 ปี และนักศึกษาหญิงไทย อายุ 26 ปี เดินทางถึงไทยเมื่อวันที่ 11 ก.ย. เข้าพัก State Quarantine ในกรุงเทพมหานคร และตรวจหาเชื้อในวันที่ 14 ก.ย. ผลตรวจพบเชื้อ โดยทั้งหมดไม่มีอาการ